Молитва преподному Ферапонту

Белоезерскому, Можайскому и

Лужецкому чудотворцу

О всечестный и преблаженный отче наш, Ферапонте! Тебе дадеся молитися о нас, и вемы, ибо, предстоя престолу Господа, присно являеши любовь твою к нам непрестанными о нас твоими ходатайствы. Но понеже мы, ежечасно умножающе грехи наша, крайняго твоего отвращения достойни сотворихомся, сего ради в покаянии, слезами припадающе, молим тя: не премени твоея милости к нам на гневе за нечестия и скверны наша: яви убо нам милость твою до конца и согрешающих нас очисти твоими молитвами, возведи, к покаянию, укрепи на дела благая, сохрани в православии и во всякой святыни. Даруй нам пребывати в мире, тишине и братолюбии, испроси нам времена безмятежна и изобилие плодов земных, избави от огня и потопления и от лютых болезней и от смертоносныя язвы. Посли труждающимся благий успех, путешествующим путь безпреткновен-ный, в мори плавающим пристанище тихое, плененным ослабу и освобождение, сирым помощь и заступление. Да любовию твоею огражденнии, благодарственная всегда поём прославившему тя Господу Иисусу Христу, Емуже подобает всякая слава и честь, со безначальным Его Отцем и с пресвятым и животворящим Его Духом во веки веков. Аминь.